Suchinthana/ta-wikipedia huggingface dataset:
புதுச்சேரி சட்டமன்றத் தேர்தல், 1991

புதுச்சேரி சட்டமன்றத் தேர்தல், 1991 (1991 Pondicherry Legislative Assembly election) என்பது முன்னர் இந்தியாவில் பாண்டிச்சேரி என்று அழைக்கப்பட்ட இந்திய ஒன்றிய பகுதி சட்டமன்றத்தின் 30 தொகுதிகளுக்கான உறுப்பினர்களைத் தேர்ந்தெடுப்பதற்காகச் சூன் 6 1991-இல் நடைபெற்ற தேர்தல்கள் ஆகும். இந்திய தேசிய காங்கிரசு அதிக வாக்குகளையும் அதிக இடங்களையும் வென்றது. இக்கட்சியின் வெ. வைத்தியலிங்கம் புதுச்சேரியின் முதலமைச்சராக நியமிக்கப்பட்டார். இந்திய தேசிய காங்கிரசு, அதிமுகவுடன் கூட்டணி அமைத்துப் போட்டியிட்டது.

முடிவுகள்

தேர்ந்தெடுக்கப்பட்ட உறுப்பினர்கள்

மேலும் காண்க 
 புதுச்சேரி சட்டமன்ற தொகுதிகளின் பட்டியல்

மேற்கோள்கள்

வெளி இணைப்புகள் 
 
புதுச்சேரி சட்டமன்றத் தேர்தல்கள்
ஜாஞ்சுகீர் சம்பா மக்களவைத் தொகுதி

ஜாஞ்சுகீர் சம்பா மக்களவைத் தொகுதி (Janjgir–Champa Lok Sabha constituency) என்பது இந்தியாவின் சத்தீசுகரில் உள்ள ஒரு மக்களவைத் தொகுதி.

சட்டமன்றப் பிரிவுகள் 
ஜாஞ்சுகீர் சம்பா மக்களவைத் தொகுதி பட்டியல் சாதியினருக்கு ஒதுக்கப்பட்டுள்ளது. இது பின்வரும் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள் 

^ இடைத்தேர்தல்

தேர்தல் முடிவுகள்

2024

மேலும் காண்க 

 ஜாஞ்சுகீர்-சம்பா மாவட்டம்
 மக்களவை தொகுதிகளின் பட்டியல்

மேற்கோள்கள் 

ராய்ப்பூர் மாவட்டம்
ஜாஞ்சுகீர்-சாம்பா மாவட்டம்
சத்தீசுகர் மக்களவைத் தொகுதிகள்
கிழக்கத்திய மஞ்சள் அலகு இருவாய்ச்சி

கிழக்கத்திய மஞ்சள் அலகு இருவாய்ச்சி (Eastern yellow-bild hornbill) என்பது வடக்கு மஞ்சள் அலகு இருவாய்ச்சி) என்றும் அழைக்கப்படும் டோக்கசு பிளாவிரோசுட்ரிசு, புசெரோடிடே குடும்பத்தைச் சேர்ந்த ஓர் இருவாய்ச்சி சிற்றினமாகும். இது சீபூத்தி, எரித்திரியா, எத்தியோப்பியா, கென்யா, சோமாலியா, தெற்கு சூடான், தன்சானியா மற்றும் உகாண்டாவில் காணப்படுகிறது. இது தெற்கு மஞ்சள் அலகு இருவாய்ச்சி போலத் தோற்றமளிக்கிறது. ஆனால் கண்களைச் சுற்றி கருப்பு நிற (இளஞ்சிவப்பு நிறத்தில் இல்லை) தோலைக் கொண்டுள்ளது.

மேற்கோள்கள் 

இருவாச்சிகள்
பிரசியோடைமியம்(III) மாலிப்டேட்டு

பிரசியோடைமியம்(III) மாலிப்டேட்டு (Praseodymium(III) molybdate) என்பது Pr2(MoO4)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பிரசியோடைமியமும் மாலிப்டினிக்கு அமிலமும் சேர்ந்து இந்த பிரசியோடைமியம் உப்பு உருவாகிறது. படிகங்களாக உருவாகும் இச்சேர்மம் நீரில் கரையாது.

இயற்பியல் பண்புகள்
பிரசியோடைமியம்(III) மாலிப்டேட்டு ஒற்றைச்சரிவச்சு படிகத்திட்டத்தில் I2/b(αβ0)00 என்ற மீயிடக்குழுவில் a = 0.530284 நானோமீட்டர், b = 0.532699 நானோமீட்டர், c = 1.17935 நானோமீட்டர் மற்றும் β = 90.163 என்ற அணிக்கோவை அளவுருக்களில் படிகமாகிறது. 235 பாகை செல்சியசு வெப்பநிலை முதல் 987 பாகை செல்சியசு வெப்பநிலை வரையிலான இடைவெளியில் பல்வேறு நிலை மாற்றங்கள் படிகத்தில் நிகழ்கின்றன.

மேற்கோள்கள் 

பிரசியோடைமியம்(III) சேர்மங்கள்
மாலிப்டேட்டுகள்
பிரசியோடைமியம்(III) அயோடேட்டு

பிரசியோடைமியம்(III) அயோடேட்டு (Praseodymium(III) iodate) என்பது Pr(IO3)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
பிரசியோடைமியம்(III) நைட்ரேட்டுடன் பொட்டாசியம் அயோடேட்டு சேர்மத்தைச் சேர்த்து நீர்த்த சூடான கரைசலில் வினைபுரியச் செய்தால் பிரசியோடைமியம்(III) அயோடேட்டு உருவாகும்.:

Pr(NO3)3 + 3 KIO3 → Pr(IO3)3 + 3 KNO3

இயற்பியல் பண்புகள்
பிரசியோடைமியம்(III) அயோடேட்டு வெப்பத்தால் பின்வருமாறு சிதைவடைகிறது:

7Pr(IO3)3 → Pr5(IO6)3 + Pr2O3 + 9I2 + 21O2

மேற்கோள்கள் 

பிரசியோடைமியம்(III) சேர்மங்கள்
அயோடேட்டுகள்
ச. வி. கடே

சச்சிதானந்த் விஷ்ணு கடே (Sachchidanand Vishnu Ghate) (14 டிசம்பர் 1896-28 நவம்பர் 1970), எஸ். வி. கடே என்றும் அழைக்கப்படும் இவர் ஓர் சுதந்திர போராட்ட வீரரும் மற்றும் இந்தியப் பொதுவுடைமைக் கட்சியின் முதல் பொதுச் செயலாளரும் ஆவார். இந்தியப் பொதுவுடைமைக் கட்சியின் கர்நாடக மாநில தலைமை அலுவகத்திற்கு இவரது நினைவாக ‘கேட் பவன்’  என பெயரிடப்பட்டுள்ளது.

ஆரம்பகால வாழ்க்கை 
எஸ். வி. கடே, மங்களூரில்  மராத்திய கர்கடே பிராமணக் குடும்பத்தில் பிறந்து வளர்ந்தார். தனது மூத்த சகோதரரின் உதவியுடன், இவர் மங்களூரில் உள்ள புனித அலோசியசு கல்லூரியில் பயின்றார். இராமகிருஷ்ணர் மற்றும் விவேகானந்தர் உள்ளிட்டோரின் இந்தியத் தத்துவங்களைப் படித்ததன் மூலம் தான் ஒரு பொதுவுடைமைவாதியாக மாறியதாக அவரே கூறினார். தத்துவத்தில் உள்ள அனைத்து தலைப்புகளிலும் முக்கியமானது “மக்களுக்கு சேவை செய்வதாகும்” எனவும் மேலும் கூறினார்.

கட்சிப் பொதுச் செயலாளர் 
1925 டிசம்பரில் சத்ய பக்தாவின் தலைமையில் கான்பூரில் நடைபெற்ற இந்தியப் பொதுவுடைமை அமைப்புகளின் முதல் மாநாட்டில், பல சிறிய இடதுசாரி கட்சிகளின் ஒருங்கிணைப்பு மூலம் "இந்தியப் பொதுவுடைமைக் கட்சி" என்ற பெயரில் அகில இந்திய அமைப்பை நிறுவ அனுமதித்தது.

மாநாட்டின் போது, கட்சிக்கு பொருத்தமான பெயர் குறித்து தலைவர்களிடையே விவாதம் நடைபெற்றது. கட்சிக்கு “இந்தியப் பொதுவுடைமைக் கட்சி” என்று பெயரிடப்பட வேண்டும் என்றும் “தேசியப் பொதுவுடைமைக் கட்சி” என்றும்  பல்வேறு கருத்துகள் எழுந்தன.  இறுதியாக, டிசம்பர் 26,1925 அன்று, இந்தியப் பொதுவுடைமைக் கட்சி உருவாக்கப்பட்டது. மேலும் கடே அதன் முதல் பொதுச் செயலாளராக தேர்ந்தெடுக்கப்பட்டார்.

மேற்கோள்கள் 

இந்திய விடுதலைப் போராட்ட வீரர்கள்
1970 இறப்புகள்
1896 பிறப்புகள்
இந்தியப் பொதுவுடைமைக் கட்சி அரசியல்வாதிகள்
சுரேந்திர இரானந்தானி

சுரேந்திர இரானந்தானி  (Surendra Hiranandani) இந்தியாவில் பிறந்த ஓர் தொழில்முனைவோர் ஆவார்.  இரானந்தானி குழுமத்தின் இணை நிறுவனராகவும் நிர்வாக இயக்குனராகவும் இவர் பொறுப்பில் உள்ளார். நிலம் வாங்கல் விற்றல்  வணிகத்தில் இரானந்தானி குழுமம் ஈடுபட்டுள்ளது. 2018 ஆம் ஆண்டில், இவர் தனது இந்திய குடியுரிமையை கைவிட்டு சைப்பிரசு நாட்டின் குடிமகனாக ஆனார். சுரேந்திரா 2018 ஆம் ஆண்டு நிலவரப்படி $1.3 பில்லியன் நிகர மதிப்புடன் போர்ப்சு உலகளாவிய கோட்டீசுவரர்கள் பட்டியலில் இடம் பெற்றுள்ளார்.

ஆரம்பகால வாழ்க்கை. 
சுரேந்திர இரானந்தானி 1954 ஆம் ஆண்டில் மும்பையில் பிறந்தார். இவரது தந்தை இலக்குமல் இரானந்து  இரானந்தானி, ஒரு காது மூக்கு தொண்டை அறுவை சிகிச்சை நிபுணர் ஆவார். இவருக்கு இந்திய அரசு பத்ம பூசண் விருது வழங்கி சிறப்பித்தது. இவருக்கு நவீன் மற்றும் நிரஞ்சன் என்ற இரண்டு மூத்த சகோதரர்கள் உள்ளனர். இரானந்தானி குடும்பம் சிந்தி பாரம்பரியத்தைச் சேர்ந்ததாகும்

தொழில் வாழ்க்கை 
இரானந்தானி குழும நிறுவனங்களின் நிறுவனர் மற்றும் நிர்வாக இயக்குநராக இவர் பணியாற்றினார். இரானந்தானி 2005 ஆம் ஆண்டு மார்ச்சு மாதம் 7 ஆம் தேதி முதல் 2012 ஆம் ஆண்டு நவம்பர் மாதம் 10  வரை புரோவாக் (இந்தியா லிமிடெட்) நிறுவனத்தின் நிர்வாகத் தொடர்பற்ற சுயாதீன இயக்குநராக பணியாற்றினார்.

சுரேந்திரா தனது சகோதரர் நிரஞ்சனுடன் இணைந்து 1985 ஆம் ஆண்டில் மும்பையின் போவாய் பகுதியில் 250 ஏக்கர் நிலத்தை வாங்கி இரானந்தானி கார்டன்சு என்ற பெயரில் நிலம் வாங்கல் விற்றல் தொழிலைத் தொடங்கினார்.

மும்பையைச் சேர்ந்த தொழில் அதிபரும் இரானந்தானி குழுமத்தின் உரிமையாளருமான சுரேந்திர இரானந்தானி, பெங்களூர் சென்னை மற்றும் ஐதராபாத்து நகரங்களில் 250 ஏக்கர் நிலத்தை ரூ 800 கோடிக்கு வாங்கியதாக அறியப்படுகிறது. பெங்களூரில் 120 ஏக்கர், சென்னையில் 110 ஏக்கர் மற்றும் ஐதராபாத்தில் 20 ஏக்கர் என மூன்று பகுதிகளில் நிலங்களை உள்ளடக்கியது  இந்த நிறுவனமாகும். விரைவில் இந்தியாவின் வடக்கு மற்றும் மேற்கு பகுதிகளின் நிலம் வாங்கல் விற்றல் சந்தையில் நுழையவும் இக்குழுமம் திட்டமிட்டுள்ளது.

தனிப்பட்ட வாழ்க்கை 
சுரேந்திர இரானந்தானி மும்பையில் வசித்தார். இரண்டு முறை திருமணம் செய்து கொண்டார். இவரது முதல் மனைவி பிரித்தி இரானந்தானியாவார். இத்தம்பதியருக்கு மூன்று குழந்தைகள் உள்ளனர். இரண்டு மகள்களின் பெயர் நேகா மற்றும் கோமல் என்பதாகும். ஒரு மகன் பெயர் அர்சு என்பதாகும். சுரேந்திராவும் பிரித்தியும் 2009 ஆம் ஆண்டில் விவாகரத்து செய்தனர். குழந்தைகள் தங்கள் தாயுடன் வசிக்கின்றனர். வர்ச்சினியா பல்கலைக்கழக முன்னாள் மாணவரான நேகா தற்போது இரானந்தானி இல்லத்தின் இயக்குநராக உள்ளார்.

2012 ஆம் ஆண்டு டிசம்பர் மாதத்தில் சுரேந்திரா மீண்டும் திருமணம் செய்து கொண்டார். விவாகரத்து பெற்ற அல்கா பாட்டியாவின் இரண்டாவது கணவராக இருந்தார். அல்கா பாட்டியா  தனது முதல் திருமணத்தால் ஒரு மகளின் தாயாக இருந்தார். அல்கா நடிகர் அக்சய் குமாரின் இளைய சகோதரி ஆவார்.

மேற்கோள்கள் 

இந்திய கோடீசுவரர்கள்
வாழும் நபர்கள்
1954 பிறப்புகள்
மும்பையைச் சேர்ந்தவர்கள்
எம். பி. கோவிந்தன் நாயர்

எம். பி. கோவிந்தன் நாயர் (M. P. Govindan Nair) (ஏப்ரல் 1928-13 ஏப்ரல் 2022 ) ஓர் இந்திய அரசியல்வாதி ஆவார். இந்திய தேசிய காங்கிரசு கட்சி உறுப்பினரான இவர் 1960 முதல் 1964 வரை கேரள சட்டப்பேரவையில் பணியாற்றினார். இவர் தனது 94வது வயதில் 2022 ஏப்ரல் 13 அன்று காலமானார்.

மேற்கோள்கள் 

கோட்டயம் மாவட்ட நபர்கள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
2022 இறப்புகள்
1928 பிறப்புகள்
தான்சானிய செவ்லகு இருவாய்ச்சி

தான்சானிய செவ்லகு இருவாய்ச்சி (Tanzanian red-billed hornbill-தோக்குசு ருகே) என்பது புசெரோடிடே குடும்பத்தைச் சேர்ந்த ஒரு இருவாய்ச்சி சிற்றினமாகும். இது மத்திய தான்சானியாவில் காணப்படுகிறது. உருவா தேசியப் பூங்காவில் ராபர்ட் க்ளென் மற்றும் சூ ஸ்டோல்பெர்கர் ஆகியோரால் இது கண்டுபிடிக்கப்பட்டது. அனைத்து (ஐந்து) செவ்வலகு இருவாய்ச்சிகளும் முன்பு ஒத்தவையாகக் கருதப்பட்டன.

விளக்கம் 
தான்சானிய செவ்வலகு இருவாய்ச்சி (தாக்குசு ருகே) என்பது செவ்வலகு இருவாய்ச்சி குழுவில் உள்ள சிறிய இருவாய்ச்சி ஆகும். இவை வளைந்த, பிரகாசமான சிவப்பு அலகினைக் கொண்டுள்ளன. அலகின் நுனியில் அடர் ஆரஞ்சு நிறச் சிறிய புள்ளி காணப்படும். இவற்றின் விழி வெண்படலம் வெளிர் ஆரஞ்சு நிறத்திலிருந்து அடர் மஞ்சள் நிறம் வரை மாறுபடும். மேலும் இவற்றின் கண்மணி பொதுவாக அடர் கருப்பு நிறத்திலிருக்கும். பெரும்பாலான இருவாய்ச்சிகளைப் போலவே, பெண் மற்றும் ஆண் பறவைகளில் தங்கள் கண்களைச் சுற்றி நடுத்தர அளவிலான கருப்பு தோல் வட்டங்களைக் கொண்டுள்ளன. இவை சாம்பல் வெள்ளை கழுத்துகள் மற்றும் வயிற்றினைக் கொண்டுள்ளன. மேலும் இவற்றின் இறக்கைகள், அனைத்து செவ்வலகு இருவாய்ச்சிகளைப் போலக் கருப்பு இறகுகளால் சூழப்பட்டு, பெரிய மற்றும் சிறிய வெள்ளை புள்ளிகளைக் கொண்டுள்ளன. இவற்றின் வால் இறகுகள் வெளிப்புறத்தில் நீளமாகவும் கருப்பு நிறத்திலும் உட்புறத்தில் வெள்ளை நிறத்திலும் உள்ளன.

பரவல் 
தான்சானியா செவ்வலகு இருவாய்ச்சி மத்திய தான்சானியாவில் காணப்படுகின்றது. இவை பொதுவாக உணவு ஏராளமாக இருக்கும் காடுகள் அல்லது புன்னிலத்தில் உள்ள மரங்களில் ஓய்வெடுக்கவோ அல்லது கூடு கட்டவோ செய்கின்றன.

படம்

மேற்கோள்கள் 

 Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
 Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565–586.

இருவாச்சிகள்
கங்குவா

கங்குவா (Kanguva) என்பது 2024இல்  வெளிவந்த ஒரு காவியக் கற்பனை அதிரடித் தமிழ்த் திரைப்படமாகும். இத்திரைப்படம் 38 மொழிகளில் மொழியாக்கம் பெறப்போவதாக கூறப்படுகிறது. முதல் சுற்றில் 10 மொழிகளில் இப்படம் வெளியாவதாக கூறப்படுகிறது. இப்படத்தின் பிறமொழியாக்க வெளியீட்டு உரிமைகளை இந்திக்கு பெண் ஸ்டூடியோசும் கன்னடத்துக்கு மைத்ரி மூவி மேக்கர்சும். மலையாளத்துக்கு ஸ்ரீகோகுலம் மூவிசும் பெற்றுள்ளனர். இத்திரைப்படத்தின் தொலைக்காட்சி உரிமையை சன் தொலைக்காட்சி வாங்கியுள்ளது.

நடிகர்கள்

மேற்கோள்கள்

வெளி இணைப்புகள் 
 
 
 

2024 தமிழ்த் திரைப்படங்கள்
இந்தியத் தமிழ்த் திரைப்படங்கள்
சூர்யா நடித்துள்ள திரைப்படங்கள்
மன்சூர் அலி கான் நடித்த திரைப்படங்கள்
யோகி பாபு நடித்த திரைப்படங்கள்
கோவை சரளா நடித்த திரைப்படங்கள்
கார்த்திக் சிவகுமார் நடித்துள்ள திரைப்படங்கள்
உயரத்தின் அடிப்படையில் இந்திய அருவிகளின் பட்டியல்

உயரத்தின் அடிப்படையில் இந்திய அருவிகளின் பட்டியல் (List of waterfalls in India by height) என்பது இந்தியாவின் பல்வேறு மாநிலங்களில் உள்ள மிக உயரமான அருவிகளின் பட்டியல் ஆகும். இது உயரத்தின் அடிப்படையில் பட்டியல் இடப்பட்டுள்ளது. இது உலக அருவிகளின் தரவுத்தளத்தின் தரவை அடிப்படையாகக் கொண்டது.பல சந்தர்ப்பங்களில், அளவீடுகள் வெறும் மதிப்பீடுகள் அடிப்படையில் அமைந்தவை. மிகத்துல்லியமாக இருக்காது. இந்தியாவின் மிக உயரமான அருவியாக கருநாடகாவின் சிமோகா மாவட்டத்தில் அமைந்துள்ள குஞ்சிகல் அருவி ஆகும்.

மேற்கோள்கள் 

இந்திய அருவிகள்
பாப்பார் மக்களவைத் தொகுதி

பாப்பார் மக்களவைத் தொகுதி (மலாய்: Kawasan Persekutuan Papar; ஆங்கிலம்: Papar Federal Constituency; சீனம்: 吧巴联邦选区) என்பது மலேசியா, சபா, மேற்கு கரை பிரிவு, பாப்பார் மாவட்டத்தில் அமைந்துள்ள ஒரு மக்களவைத் தொகுதி (P175) ஆகும்.

பாப்பார் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1986-ஆம் ஆண்டில் இருந்து பாப்பார் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பாப்பார் மாவட்டம்
பாப்பார் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். பாப்பார் மாவட்டத்தின் தலைநகரம் பாப்பார் நகரம். சபா, மேற்கு கரை பிரிவில் உள்ள ஏழு மாவட்டங்களில் பாப்பார் மாவட்டமும் ஒன்றாகும். 

பாப்பார் நகரம் கோத்தா கினபாலுவிற்கு தெற்கே 38 கி.மீ. தொலைவில் உள்ளது. இது ஓர் அமைதியான நகரம். இந்த நகரத்தில் ஒரு தொடருந்து நிலையம் உள்ளது. சபா மாநில தொடருந்து சேவையின் (Sabah State Railway) முக்கிய நிறுத்தங்களில் ஒன்றாக அந்த நிலையம் விளங்குகிறது.

புரூணை சுல்தானகம்

குரோக்கர் மலைத்தொடரை (Crocker Range) நோக்கி, தாழ்வான கடலோரப் பகுதிகளால் பாப்பார் நகரம், சூழப்பட்டு உள்ளது.  இங்குள்ள தாழ்வு நிலப் பகுதிகள் நெல் சாகுபடிக்குப் பாரம்பரியமாகப் பயன்படுத்தப்பட்டு வருகின்றன. நெல் சாகுபடியில் பெரும்பாலும் பழங்குடி மக்களே ஈடுபட்டு உள்ளனர். 

1877-ஆம் ஆண்டுகளில் சபாவில் உருவாக்கப்பட்ட நகரங்களில் பாப்பார் நகரமும் ஒன்றாகும். சபாவில் மிகப் பழமையான நகரங்களில் ஒன்றாக வரலாறு படைக்கின்றது. சபாவின் மேற்கு கரை பிரிவு, முதலில் புரூணை சுல்தானகத்தால் (Bruneian Sultanate) ஆளப்பட்டது. அதன் முதல் உள்ளூர் தலைவர் பஜாவ் (Bajau) வம்சாவளியைச் சேர்ந்த டத்து அமீர் பகார் (Datu Amir Bahar) என்பவர் ஆவார். 

1877-ஆம் ஆண்டில் புரூணை சுல்தானகத்தால் பரோன் வான் ஓவர்பெக் (Baron von Overbeck) மற்றும் டென்ட் சகோதரர்களிடம் (Dent Brothers) பாப்பார் நிலப்பகுதி ஒப்படைக்கப்பட்டது.

பாப்பார் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 பாப்பார் 
 பாப்பார் மாவட்டம் 
 மேற்கு கரை பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
பலானி அருவி

பலானி அருவி (Palani Falls) என்பது இந்தியாவின் இமாச்சலப் பிரதேசத்தின் குல்லு மாவட்டத்தில் அமைந்துள்ள ஓர் அருவி ஆகும்.

அமைவிடம் 
சுமார் 150 மீ (492 அடி) உயரத்திலிருந்து விழும் இந்த அருவி குலு மாவட்டத்தில் அமைந்துள்ளது. மேலும் சிவனுக்காக அர்ப்பணிக்கப்பட்ட இந்து கோவிலான பிஜ்லி மகாதேவ் கோயிலுக்கு வடக்கே சுமார் 6 கிமீ (3.7 மைல்) தொலைவில் அமைந்துள்ளது. இந்த நீர்வீழ்ச்சி பைன் காடுகள் மற்றும் பாறைகளால் சூழப்பட்டுள்ளது.

ஒவ்வொரு ஆண்டும் மார்ச் மாதத்தில், அருவியில் ஒரு கண்காட்சி நடத்தப்படுகிறது. ஆயிரக்கணக்கான சுற்றுலாப் பயணிகளும் பக்தர்களும் இதன் நீரில் குளிக்க கூடுகிறார்கள். இந்த அருவி புனிதமானதாக நம்பப்படுகிறது.

பலானி அருவியினைச் சாலை வழியாக அணுகலாம். அருகிலுள்ள வானூர்தி நிலையம் குலு-மணாலி விமான நிலையம் ஆகும்.

மேற்கோள்கள் 

இமாச்சலப் பிரதேச அருவிகள்
Coordinates on Wikidata
கிமானிஸ் மக்களவைத் தொகுதி

கிமானிஸ் மக்களவைத் தொகுதி (மலாய்: Kawasan Persekutuan Kimanis; ஆங்கிலம்: Kimanis Federal Constituency; சீனம்: 金马尼士联邦选区) என்பது மலேசியா, சபா, உட்பகுதி பிரிவு மற்றும் மேற்கு கரை பிரிவு எனும் பிரிவுகளில்; பாப்பார் மாவட்டம்; பியூபோர்ட் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P176) ஆகும்.

கிமானிஸ் மக்களவைத் தொகுதி 1984-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1986-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1969-ஆம் ஆண்டில் இருந்து கிமானிஸ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

பியூபோர்ட் மாவட்டம்
பியூபோர்ட் மாவட்டம் என்பது சபா மாநிலம், உட்பகுதி பிரிவில் உள்ள ஒரு நிர்வாக மாவட்டம் ஆகும். பியூபோர்ட் மாவட்டத்தின் தலைநகரம் பியூபோர்ட் நகரம். சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.

பியூபோர்ட் நகரம் கோத்தா கினபாலுவிற்கு தெற்கே 90 கி.மீ. தொலைவில் உள்ளது. நகரின் மையத்தில் படாஸ் ஆறு (Padas River) பாய்கிறது. இந்தப் படாஸ் ஆற்றில் அவ்வப்போது ஏற்படும் வெள்ளத்தைத் தவிர்ப்பதற்காக, பியூபோர்ட் நகரத்தில் உள்ள சாலைகளுக்கு மேல் உயரமாகக் கடைவீடுகள் கட்டப்பட்டு உள்ளன.

பியூபோர்ட் நகரம்

1890-ஆம் ஆண்டுகளில் சபாவில் உருவாக்கப்பட்ட நகரங்களில் பியூபோர்ட் நகரமும் ஒன்றாகும். சபாவில் மிகப் பழமையான நகரங்களில் ஒன்றாக அறியப்படுகிறது.

1898-ஆம் ஆண்டில் பிரித்தானிய வடக்கு போர்னியோ நிறுவனத்தின் (British North Borneo Chartered Company) நிர்வாக இயக்குநர் வில்லியம் சி. கோவி (William C. Cowie) என்பவரால் பியூபோர்ட் நகரம் நிறுவப்பட்டது.

கிமானிஸ் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 பியூபோர்ட் மாவட்டம் 
 பாப்பார் மாவட்டம் 
 மேற்கு கரை பிரிவு
 உட்பகுதி பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
துவாந்தர் அருவி

துவாந்தர் அருவி (Dhuandhar Falls) என்பது இந்தியாவின் மத்தியப் பிரதேச மாநிலத்தில் உள்ள ஜபல்பூர் மாவட்டத்தில் உள்ள ஓர் அருவி ஆகும்.

சொற்பிறப்பியல் 
'துவாந்தர்' என்ற சொல் இரண்டு இந்தி சொற்களிலிருந்து பெறப்பட்டது.  இச்சொற்கள் துவான் (புகை) மற்றும் தார் (ஓட்டம்). அதாவது புகை போன்ற ஓட்டத்தினை உடைய நீரைக் கொண்டது.

அருவி 
துவாந்தர் அருவி நருமதை ஆற்றில் பேடாகாட்டில் அமைந்துள்ளது. இது 30 மீட்டர் உயரம் உடையது. நருமதை ஆறு, உலகப் புகழ்பெற்ற பளிங்குக்கல் பாறைகள் வழியாகச் சென்று, குறுகி, பின்னர் துவாந்தர் என்று அழைக்கப்படும் அருவியாக விழுகிறது. அருவியின் ஓசையினைத் தொலைதூரத்திலிருந்து கேட்கக்கூடிய அளவுக்குச் சக்திவாய்ந்ததாக இந்த அருவி விழுகின்றது.

துவாந்தர் நீர்வீழ்ச்சியில் படகுச் சவாரி வசதியும் உள்ளது.

துவாந்தர் அருவி கம்பி வட வசதி 
கிழக்குக் கரை மற்றும் நருமதை ஆற்றின் மேற்குக் கரையிலிருந்து துவாந்தர் அருவியை அணுகலாம். துவாந்தர் அருவியின் மறுபுறத்தைப் பார்க்க, பெடாகாட்டில் கிடைக்கும் கம்பி வட பயணச் சேவையைப் பெற வேண்டும். கயிற்றுப்பாதை வசதியானது நருமதை ஆற்றின் கிழக்குக் கரையில் தொடங்கி, ஆற்றைக் கடந்து, ஆற்றின் மேற்குக் கரை வரை செல்கின்றது.

படங்கள்

மேற்கோள்கள் 

பன்னா மாவட்டம்
மத்தியப் பிரதேச அருவிகள்
கியோதி அருவி

கியோதி அருவி (Keoti Falls-கெவ்டி என்றும் உச்சரிக்கப்படுகிறது) என்பது இந்தியாவின் மத்தியப் பிரதேச மாநிலத்தில் உள்ள ரேவா மாவட்டத்தில் உள்ளது. இது இந்தியாவின் 24ஆவது மிக உயரமான அருவியாகும்.

அருவி 
ரேவா பீடபூமியிலிருந்து கீழே, தம்சா அல்லது தான்சு ஆற்றின் கிளை ஆறான மகானா ஆற்றில் கியோதி அருவி உள்ளது. இதன் மொத்த உயரம் 98 மீட்டர்கள் (322 ft) ஆகும். உலக அருவி தரவுத்தளம் இந்த நீர்வீழ்ச்சியின் உயரத்தை 130 மீட்டர்கள் (430 ) என்று குறிப்பிடுகிறது. இது ஓர் அடுக்குடன் கூடிய நீர்வீழ்ச்சியாகும்.

கால்வாய் சாய்வில் ஏற்பட்ட இடைவெளியில் நீர் செங்குத்தாக விழுகின்றது. இதனால் நீர்வீழ்ச்சி உருவாகிறது. கியோட்தி அருவி புத்துணர்ச்சி ஏற்படுத்தும் ஒரு முனையத்திற்கு ஓர் எடுத்துக்காட்டு.

அமைவிடம் 
கியோதி அருவி ரேவா மாவட்டத்திலிருந்து 46 கிலோமீட்டர் (29 மைல்) தொலைவில், சிர்மோர் தொகுதிக்கு அருகிலுள்ள கைமூர் மலைத்தொடரின் ஒரு பகுதியான சித்திரகூட மலைகளின் விளிம்பில் அமைந்துள்ளது.

மேலும் காண்க 

 இந்தியாவில் உள்ள நீர்வீழ்ச்சிகளின் பட்டியல்
 உயரத்தின் அடிப்படையில் இந்தியாவில் உள்ள நீர்வீழ்ச்சிகளின் பட்டியல்

மேற்கோள்கள் 

மத்தியப் பிரதேச அருவிகள்
ஈரெத்தில் ஈரெத்தில்மலோனேட்டு

ஈரெத்தில் ஈரெத்தில்மலோனேட்டு (Diethyl diethylmalonate) என்பது C11H20O4 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். டையெத்தில் டையெத்தில்மலோனேட்டு, ஈரெத்தில் 2,2-ஈரெத்தில்மலோனேட்டு என்ற பெயர்களாலும் இதை அடையாளப்படுத்தலாம். பார்பிட்டால் தயாரிப்பில் ஈரெத்தில் ஈரெத்தில்மலோனேட்டு பயன்படுத்தப்படுகிறது.

பயன்கள்
ஓர் ஈரெத்தில்மலோனேட்டு வழிப்பெறுதியாக இருப்பதால், இது ஒரு வலுவான காரத்தின்  செயல்பாட்டின் கீழ் யூரியாவுடன் இணைந்து பார்பிட்யூரேட்டை உருவாக்குகிறது. இந்த நிகழ்வில் சோடியம் ஈத்தாக்சைடு முன்னிலையில் ஈரெத்தில் ஈரெத்தில்மலோனேட்டு மற்றும் யூரியா ஆகியவை சேர்ந்து பார்பிட்டாலை உருவாக்குகிறது.

மேற்கோள்கள் 

எத்தில் எசுத்தர்கள்
மலோனேட்டு எசுத்தர்கள்
பியூபோர்ட் மக்களவைத் தொகுதி

பியூபோர்ட் மக்களவைத் தொகுதி (மலாய்: Kawasan Persekutuan Beaufort; ஆங்கிலம்: Beaufort Federal Constituency; சீனம்: 保佛联邦选区) என்பது மலேசியா, சபா, உட்பகுதி பிரிவு, கோலா பென்யூ மாவட்டம்; பியூபோர்ட் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P177) ஆகும்.

பியூபோர்ட் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து பியூபோர்ட் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கோலா பென்யூ மாவட்டம்

கோலா பென்யூ மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். கோலா பென்யூ (Kuala Penyu Town) நகரம், கோலா பென்யூ மாவட்டத்தின் தலைநகரம் ஆகும்.  சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.

கோலா பென்யூ மாவட்டத்தில் டூசுன் பழங்குடியினர் மிகுதியாக வாழ்கின்றனர். கோலா பென்யூ அதன் கடற்கரைகளுக்குப் பிரபலமானது. குறிப்பாக தெம்புரோங் கடற்கரை; சாவாங்கான் கடற்கரை; சுங்கை லபுவான் நீர் முகப்பு போன்ற கடற்கரைகளைக் குறிப்பிட்டுச் சொல்லலாம். 

கோலா பென்யூ நகரின் மையத்தில் ஓடும் சுங்கை லபுவான் நதியின் பெயரில் இருந்து சுங்கை லபுவான்  முகத்துவாரத்திற்குப் பெயர் பெறப்பட்டது. இந்த மாவட்டத்திற்கு "ஆமை" வடிவத்திலான கற்களில் இருந்து அதன் பெயர் பெறப்பட்டது. மலாய் மொழியில் ’கோலா’ (Kuala) என்றால் ஆற்றின் முகத்துவாரம்; ’பென்யூ’ (Penyu) என்றால் ஆமை என்று பொருள்படும்.

பியூபோர்ட் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 பியூபோர்ட் மாவட்டம் 
 பாப்பார் மாவட்டம் 
 மேற்கு கரை பிரிவு
 உட்பகுதி பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
புதுச்சேரி சட்டமன்றத் தேர்தல், 1990

புதுச்சேரி சட்டமன்றத் தேர்தல், 1990 (1990 Pondicherry Legislative Assembly election) என்பது இந்திய ஒன்றிய பகுதியான புதுச்சேரி (அப்போது பாண்டிச்சேரி) சட்டமன்றத்தின் 30 தொகுதிகளுக்கான உறுப்பினர்களைத் தேர்ந்தெடுப்பதற்காகப் பிப்ரவரி 1990-இல் நடைபெற்ற தேர்தல்கள் ஆகும். இந்திய தேசிய காங்கிரசு அதிக மக்கள் வாக்குகளுடன் அதிக இடங்களையும் வென்றது. ஆனால் திராவிட முன்னேற்றக் கழகத்தின் எம். டி. ஆர். ராமச்சந்திரன் புதுச்சேரியின் முதலமைச்சராக நியமிக்கப்பட்டார். இவரது கட்சி இந்திய பொதுவுடமைக் கட்சியுடனும் ஜனதா தளத்துடன் கூட்டணி வைத்திருந்தது.

முடிவுகள்

தேர்ந்தெடுக்கப்பட்ட உறுப்பினர்கள்

மேலும் காண்க 

 புதுச்சேரி சட்டமன்ற தொகுதிகளின் பட்டியல்

மேற்கோள்கள்

வெளி இணைப்புகள் 
 

புதுச்சேரி சட்டமன்றத் தேர்தல்கள்
சோதனை மலை

சோதனை மலை (Mount of Temptation) என்பது பாலத்தீன நாட்டின் மேற்குக் கரையில் உள்ள எரிக்கோ நகரில் உள்ளது. இது வரலாற்று ரீதியாக ஒரு பண்டைய |மக்கபேயர்  கோட்டையின் தளமாகவும், பண்டைய கிறிஸ்தவ பாரம்பரியத்தின்படி புதிய ஏற்பாட்டில்  மத்தேயு மாற்கு மற்றும் லூக்காவின் நற்செய்திகளில் விவரிக்கப்பட்டுள்ள இயேசுவின் சோதனையின் இடமாக அடையாளப்படுத்துகிறது. அதில் 'மிக உயர்ந்த இடம்' என்று கூறப்படுகிறது. பிசாசு இயேசுவுக்கு உலக அரசுகளைக் கொடுப்பதாகக் கூறி சோதித்தது.

இவற்றையும் பார்க்க 
எரிக்கோ

மேற்கோள்கள்

நூற் பட்டியல் 

.
.
.
.
.
.
.
.
.
.

.
.
. 

.
.
.
.
.
.
.
.
.
.

இசுரேலில் உள்ள மலைகள்
சொதோம் மலை

சொதோம் மலை (Mount Sodom, ) என்பது இஸ்ரேலில் சாக்கடலின் தென்மேற்குப் பகுதியில் உள்ள ஒரு மலையாகும். இது யூத பாலைவன இயற்கை காப்பகத்தின் ஒரு பகுதியாகும். இம்மலை சொதோம் என்ற புகழ்பெற்ற நகரத்திலிருந்து அதன் பெயரைப் பெற்றது. அதன் அழிவு விவிலியத்தில் ஒரு விடயமாக விபரிக்கப்பட்டுள்ளது.

இவற்றையும் பார்க்க 
 யூதேயப் பாலைவனம்

உசாத்துணை 

இசுரேலில் உள்ள மலைகள்
தெற்கத்திய செவ்வலகு இருவாய்ச்சி

தெற்கத்திய செவ்வலகு இருவாய்ச்சி (Southern red-billed hornbill) என்பது புசெரோடிடே குடும்பத்தைச் சேர்ந்த இருவாய்ச்சி சிற்றினமாகும். இது தென்னாப்பிரிக்காவின் புன்னிலம் மற்றும் உலர்ந்த புதர் நிலங்களைத் தாயகமாகக் கொண்டுள்ளது. இது மேற்கு நமீபியாவின் வறண்ட வனப்பகுதிகளில் உள்ள தமரா செவ்வலகு இருவாய்ச்சி என்ற நெருங்கிய உறவினர் மூலம் மாற்றப்படுகிறது. ஐந்து செவ்வலகு இருவாய்ச்சிகளும் முன்பு ஒத்த இனங்களாகக் கருதப்பட்டன.

துணையினங்கள் 
இது பொதுவாக ஓர் ஒற்றை உயிரலகாக வகைப்படுத்தப்படுகிறது. ஆனால் இரண்டு கூடுதல் துணையினங்கள் முன்மொழியப்பட்டுள்ளன.

 தோக்குசு ரூபிரோசுட்ரிசு சுந்தேவால், 1850-ட்ரான்சுவால், தெற்கு போட்சுவானா மற்றும் தெற்கு சிம்பாப்வேயின் புஷ்வெல்ட் பகுதிகள்
 தோக்குசு ரூபிரோசுட்ரிசு டிஜென்சு கிளான்சி, 1964-தாழ்வான கிழக்குப் பகுதி
 தோக்குசு ரூபிரோசுட்ரிசு நாகமிஎன்சிசு இராபர்ட்சு, 1932-வடக்கு நமீபியா முதல் வடக்கு சிம்பாப்வே வரை

தோ. ரூ. தேஜென்சு அளவில் மிகச்சிறியது, ஆனால் தோ. ரூ. என்காமியென்சிசு பழுப்பு நிற இறகுகளுடன் மிகவும் தனித்துவமான வால் பட்டைகளுடன் காணப்படும். வேறுபாடுகள் தெளிவாகத் தெரிகின்றது.

விளக்கம் 

பாலினங்கள் ஒத்தவை, ஆனால் ஆண் பறவைகள்  பெண் பறவைகளை விடப் பெரியவை. ஆண் பறவைகள் ஓரளவு நீளமான அலகுகளைக் கொண்டுள்ளன. கீழுதடு கருப்பு நிறத்திலோ அல்லது மாறுபட்டோ காணப்படும். மஞ்சள் கருவிழியினைச் சுற்றி வெளிர் தோலும் (இளஞ்சிவப்பு நிறத்திலிருந்து சாம்பல் நிறம்). இப்பண்பின் மூலம் இது பிற செவ்வலகு இருவாய்ச்சிகளிலிருந்து வேறுபடுகிறது. தொண்டை வெள்ளை நிறத்தில் உள்ளது. மேலும் இறக்கை மறைப்புகள் தெளிவாகக் காணப்படுகின்றன.

பழக்கங்கள் 
இதன் குரல், முடுக்கிவிடப்பட்ட தொடர் குறிப்புகளுடன் உள்ளன, குக் குக்... இந்த இரட்டைக் குறிப்புகள் உச்சத்தில் முடிவடைகிறது. குக்-வே குக்-வீ. மற்ற செவ்வலகு இருவாய்ச்சிகளைப் போலல்லாமல், தெற்கு செவ்வலகு இருவாய்ச்சி இறகுகளைக் காட்சிப்படுத்துவதில்லை.

வரம்பு 
தெற்கத்திய செவ்வலகு இருவாய்ச்சி மலாவி மற்றும் சாம்பியா முதல் தெற்கு அங்கோலா, வடகிழக்கு நமீபியா, போட்சுவானா, சிம்பாப்வே, கிழக்கு எசுவாத்தினி மற்றும் வடக்கு தென்னாப்பிரிக்கா (டிரான்ஸ்வால் மற்றும் வடக்கு கே. இசட். என் மாகாணம்) வரை காணப்படுகிறது. இது மொசாம்பிக் மேல் சாம்பேசி பள்ளத்தாக்கில் காணப்படுகிறது, ஆனால் பெரும்பாலும் கிழக்கு தாழ் நிலங்களில் காணப்படுவதில்லை.

படங்கள்

மேற்கோள்கள் 

 Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
 Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565–586.

தெற்கு ஆப்பிரிக்கப் பறவைகள்
இருவாச்சிகள்
12வது சினிமா எக்ஸ்பிரஸ் விருதுகள்

12வது சினிமா எக்ஸ்பிரஸ் விருதுகள் (12th Cinema Express Awards) என்பது 22 ஏப்ரல் 1992 அன்று வழங்கப்பட்ட திரைப்ப விருதுகளாகும். இந்த விருதுகள் 1991 இல் வெளியான தென்னிந்திய திரைப்படங்களில் இருந்து சிறந்தவைகளைத் தேர்ந்தெடுத்து அளிக்கபட்டன. இவை பிப்ரவரியில் அறிவிக்கப்பட்டன.

தமிழ்

தெலுங்கு

மலையாளம்

சாலிடேர் எக்சலென்சி விருதுகள் 
இந்த துறையில் திரைப்பட தயாரிப்பாளர்  ஜி. வெங்கடேஸ்வரன், பின்னணிப் பாடகி எஸ். ஜானகி, கலை இயக்குநர் தோட்டா தரணி, சிறப்பு விளைவு கலைஞர் வெங்கி ஆகியோருக்கு சாலிடோர் எக்சலென்சி  விருதுகள் வழங்கப்பட்டன.

மேற்கோள்கள் 

சினிமா எக்ஸ்பிரஸ் விருதுகள்
இலித்தியம் அறுபுளோரோ ஆர்சனேட்டு

இலித்தியம் அறுபுளோரோ ஆர்சனேட்டு (Lithium hexafluoroarsenate) என்பது  LiAsF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
ஆர்சனிக்கு பெண்டாபுளோரைடுடன் நீர்ம ஐதரசன் புளோரைடில் கரைக்கப்பட்ட இலித்தியம் புளோரைடைச் சேர்த்து வினைபுரியச் செய்தால் இலித்தியம் அறுபுளோரோ ஆர்சனேட்டு உருவாகும். 

LiF + AsF5 -> LiAsF6

இயற்பியல் பண்புகள்
இலித்தியம் அறுபுளோரோ ஆர்சனேட்டு படிகங்களாக உருவாகிறது. நீர் மற்றும் கரிம கரைப்பான்கள் இரண்டிலும் நன்கு கரைகிறது. Li[AsF6]•H2O என்ற படிகநீரேற்றை இது உருவாக்குகிறது. அதன் படிகங்கள் சாய்சதுரத் திண்ம அமைப்பில் உள்ளன.

வேதிப் பண்புகள்
இலித்தியம் அறுபுளோரோ ஆர்சனேட்டு வலுவான ஆக்சிசனேற்ற முகவர்கள், ஒடுக்கும்  முகவர்கள், வலுவான அமிலங்கள் மற்றும் காரங்களுடன் தீவிரமாக வினையில் ஈடுபடுகிறது.  சிதைவு ஹைட்ரஜன் புளோரைடு,  இலித்தியம் அறுபுளோரோ ஆர்சனேட்டு சிதைவடைந்தால் ஐதரசன் புளோரைடு, ஆர்சனிக்கு ஆக்சைடுகள் மற்றும் இலித்தியம் ஆக்சைடு ஆகியவற்றை உருவாக்குகிறது.

பயன்கள்
இலித்தியம்-அயனி மின்கலன்கள் தயாரிப்பில் இலித்தியம் அறுபுளோரோ ஆர்சனேட்டு பயன்படுத்தப்படுகிறது.

மேற்கோள்கள் 

இலித்தியம் சேர்மங்கள்
ஆர்சனேட்டுகள்
அறுபுளோரைடுகள்
புளோரோ மெட்டலேட்டுகள்
சிபித்தாங் மக்களவைத் தொகுதி

சிபித்தாங் மக்களவைத் தொகுதி (மலாய்: Kawasan Persekutuan Sipitang; ஆங்கிலம்: Sipitang Federal Constituency; சீனம்: 实必丹联邦选区) என்பது மலேசியா, சபா, உட்பகுதி பிரிவு, சிபித்தாங் மாவட்டம்; பியூபோர்ட் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P178) ஆகும்.

சிபித்தாங் மக்களவைத் தொகுதி 1994-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1995-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1995-ஆம் ஆண்டில் இருந்து சிபித்தாங் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

சிபித்தாங் மாவட்டம்

சிபித்தாங் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். சிபித்தாங் (Sipitang Town) நகரம், சிபித்தாங் மாவட்டத்தின் தலைநகரம் ஆகும்.  சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.

1884-ஆம் ஆண்டு வரையில், சிபித்தாங் மாவட்டம், புரூணை சுல்தானகத்தின் முன்னாள் பிரதேசமாகும். நவம்பர் 5, 1884-இல், சிபித்தாங்; கோலா பென்யூ ஆகிய நிலப் பகுதிகளை பிரித்தானிய வடக்கு போர்னியோ நிறுவனத்திற்கு (North Borneo Chartered Company), அப்போதைய புரூணை சுல்தான் விட்டுக் கொடுத்தார்.

சிபித்தாங் கடற்கரை

புரூணை விரிகுடாவில் இருந்து 16 கி.மீ. தொலைவில் சிபித்தாங் கடற்கரை உள்ளது. லாங் மியோ (Long Mio) மற்றும் லாங் பாசியா (Long Pasia) எனும் சுற்றுச்சூழல் சுற்றுலா கிராமங்கள் இந்த மாவட்டத்தில் உள்ளன. 

இந்தக் கிராமங்களில் தங்கி ஓய்வு எடுப்பதற்காக சபா, சரவாக் மாநிலங்களில் இருந்து அதிகமானோர் வருகை தருகின்றனர். மழைக்காலத்தில் சிபித்தாங்கில் அடிக்கடி வெள்ளப்பெருக்கு ஏற்படுவது உண்டு.

சிபித்தாங் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 பியூபோர்ட் மாவட்டம் 
 பாப்பார் மாவட்டம் 
 மேற்கு கரை பிரிவு
 உட்பகுதி பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
சீசியம் புளோரோ அலுமினேட்டு

சீசியம் புளோரோ அலுமினேட்டு (Caesium fluoroaluminate) என்பது AlCs2F5 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். வெண்மை நிறத் தூளாக இச்சேர்மம் காணப்படுகிறது. இதன் உருகுநிலை 429.5 செல்சியசு வெப்பநிலையாகும். சீசியம் புளோரோ அலுமினேட்டு நீரில் கரையாது.

மேற்கோள்கள் 

சீசியம் சேர்மங்கள்
அலுமினேட்டுகள்
புளோரோ மெட்டலேட்டுகள்
புளோரோ அணைவுச் சேர்மங்கள்
பொட்டாசியம் அறுபுளோரோ அலுமினேட்டு

பொட்டாசியம் அறுபுளோரோ அலுமினேட்டு (Potassium hexafluoroaluminate) என்பது K3AlF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். கிரையோலைட்டு என்ற கனிமமாக இது இயற்கையில் தோன்றுகிறது.

தயாரிப்பு
அதிக வெப்பநிலையில் பொட்டாசியம் ஐதராக்சைடுடன் நீரற்ற ஐதரசன் புளோரைடு மற்றும் அலுமினியம் ஐதராக்சைடு இரண்டின் வினையிலிருந்து பெறப்படும் புளோரோ அலுமினிக்கு அமிலத்துடன் சேர்த்து வினைபுரியச் செய்தால் பொட்டாசியம் அறுபுளோரோ அலுமினேட்டு உருவாகும். வினையைத் தொடர்ந்து வடிகட்டி, உலர்த்தி, உருக்கி மற்றும் நசுக்கி இதைப் பயன்படுத்தலாம். 

6HF + Al(OH)3 → AlF3·3HF + 3H2O
AlF3·3HF + 3KOH → K3AlF6 + 3H2O

இயற்பியல் பண்புகள்
பொட்டாசியம் அறுபுளோரோ அலுமினேட்டு பார்ப்பதற்கு வெள்ளை நிறத்தில் இருந்து வெளிர் சாம்பல் நிறத் தூளாகத் தோன்றுகிறது. இது தண்ணீரில் சிறிது கரைகிறது. 

I41/a. என்ற இடக்குழுவில் நாற்கோணப் படிகத்திட்டத்தில் நிறமற்ற படிகங்களாக பொட்டாசியம் அறுபுளோரோ அலுமினேட்டு உருவாகிறது.

பயன்கள்
பொட்டாசியம் அறுபுளோரோ அலுமினேட்டு ஒரு பற்றவைக்கும் முகவராகப் பயன்படுத்தப்படுகிறது.

பூச்சிக்கொல்லிகள் உற்பத்தி, கண்ணாடி பொருட்கள் உற்பத்தி மற்றும் கனிமப் பூச்சு தொழில் ஆகியவற்றிலும் பயன்படுத்தப்படுகிறது. அலுமினியம் தயாரித்தலில் பாக்சைட்டு தாதுவை கரைக்கும் கரைப்பானாகவும் பொட்டாசியம் அறுபுளோரோ அலுமினேட்டு பயன்படுகிறது.

மேற்கோள்கள் 

பொட்டாசியம் சேர்மங்கள்
அலுமினேட்டுகள்
புளோரோ அணைவுச் சேர்மங்கள்
புளோரோ மெட்டலேட்டுகள்
மருத்துவச் சிகிச்சை உளவியல்

மருத்துவச் சிகிச்சை உளவியல் (Clinical psychology) என்பது மனித அறிவியல், நடத்தை அறிவியல், கோட்பாடு மற்றும் மருத்துவ அறிவு ஆகியவற்றின் ஒருங்கிணைப்பு ஆகும். இது உளவியல் அடிப்படையிலான துன்பம் அல்லது உளப் பிறழ்ச்சியைப் புரிந்துகொள்வது, தடுப்பது மற்றும் விடுவிப்பது மற்றும் அகநிலை மன நலம் மற்றும் தனிப்பட்ட வளர்ச்சியை மேம்படுத்துதல் ஆகியவற்றை உள்ளடக்கிறது. அதன் நடைமுறையில் மையமானது உளவியல் மதிப்பீடு, மருத்துவ உருவாக்கம், உளச்சிகிச்சை ஆகியவை ஆகும். இருப்பினும் மருத்துவச் சிகிச்சை உளவியலாளர்கள் ஆராய்ச்சி, கற்பித்தல், ஆலோசனை, தடயவியல் சாட்சியம், நிரல் மேம்பாடு, நிர்வாகம் ஆகியவற்றில் ஈடுபடுகின்றனர். பல நாடுகளில், மருத்துவ உளவியல் என்பது ஒரு ஒழுங்குபடுத்தப்பட்ட மனநலத் தொழில்முறையாக உள்ளது.

இவற்றையும் பார்க்க 
 மருந்தியக்கச் சோதனை
 மருத்துவ உளவியல்

உசாத்துணை

வெளி இணைப்புகள் 

 American Academy of Clinical Psychology
 American Association for Marriage and Family Therapy 
 American Board of Professional Psychology
 Annual Review of Clinical Psychology 
 APA Society of Clinical Psychology (Division 12)
 Association of State and Provincial Psychology Boards (ASPPB) 
 NAMI: National Alliance on Mental Illness
 National Institute of Mental Health

உடல்நலம்
உளவியல் பிரிவுகள்
இரா. கோ. கர் மருத்துவக் கல்லூரி மற்றும் மருத்துவமனை

இரா. கோ. கர் மருத்துவக் கல்லூரி மற்றும் மருத்துவமனை (R. G. Kar Medical College and Hospital , RGKMCH) மேற்கு வங்காள மாநிலத்தில் கொல்கத்தாவில் அமைந்துள்ள ஆசியாவின் முதல் தனியார் மருத்துவக் கல்லூரி மற்றும் மருத்துவமனையாகும். இது குடியேற்றக்கால இந்தியாவில் மருத்துவக் கல்வியிலும் சேவைகளிலும் தன்னிறைவு பெறுவதற்காக 1886ஆம் ஆண்டு  நிறுவப்பட்டது. 1916 முதல் 2003 வரை கொல்கத்தா பல்கலைக்கழகத்துடன் இணைக்கப்பட்டிருந்தது; 2003ஆம் ஆண்டிலிருந்து அவ்வாண்டு நிறுவப்பட்டமேற்கு வங்க உடல்நலஞ்சார் அறிவியல் பல்கலைக்கழகத்துடன் இணைக்கப்பட்டது. இக்கல்லூரி தேசிய மருத்துவ ஆணையத்தின் அங்கீகாரம் பெற்ற இருபாலருக்குமான நிறுவனமாகும்.

வரலாறு 
1886இல் கொல்கத்தா மருத்துவப் பள்ளியாக உருப்பெற்ற காலத்தில் இக்கல்லூரிக்கு உடனாய மருத்துவக்கல்லூரி இல்லாதிருந்தது. தற்போதைய பாக்கித்தானின் இலாகூரின் மாயோ மருத்துவமனையுடன் இணைக்கப்பட்டிருந்தது. 1902ஆம் ஆண்டு பள்ளி வளாகத்துடன் இணைந்த மருத்துவமனையுடனான தனக்கான கட்டிடத்திற்கு இடம் பெயர்ந்தது. 1904ஆம் ஆண்டில் வங்காள மருத்துவர்கள் மற்றும் அறுவை மருத்துவர்களுக்கான தேசிய கல்லூரியுடன் இணைந்தது. மேலும் வளர்ச்சி பெற்று பெல்காச்சியா மருத்துவக்கல்லூரி என்ற பெயருடன் 1916இல் இயங்கி வந்தது. 1918 முதல் 1948 வரை அப்போதைய வங்காள ஆளுநர் கார்மைக்கேலை பெருமைப்படுத்தும் விதமாக இக்கல்லூரி கார்மைக்கேல் மருத்துவக் கல்லூரி என பெயரிடப்பட்டது. இதன் உருவாக்கத்திற்கு முதன்மைக் காரணமாக இருந்த  மருத்துவர் இராதா கோபிந்த கர் நினைவாக இந்திய விடுதலைக்குப் பிறகு மே 12, 1948 அன்று தற்போதைய பெயர் சூட்டப்பட்டது.  மே 1958 முதல் இக்கல்லூரி மேற்கு வங்க அரசின் ஆளுகைக்குக் கீழ் வந்தது.

2024 வன்கலவியும் கொலையும் 
ஆகத்து 9, 2024 அன்று  கல்லூரியின் இரண்டாமாண்டு பட்டமேற்படிப்பு  பயிற்சி மருத்துவரின் உயிரற்ற உடல் கல்லூரியின்  கருத்தரங்க அறையில் கண்டெடுக்கப்பட்டது. தொடர்ந்து நடந்த  பிணக் கூறாய்வில் அப்பெண் மருத்துவர் வன்கலவி செய்யப்பட்டு கொலையுண்டது அறியப்பட்டது. இந்நிகழ்வு நாடளாவிய பரவலான போராட்டங்களை ஏற்படுத்தியது. இந்தியாவில் மருத்துவர்களுக்கான பாதுகாப்பு குறித்த கேள்விகளையும் எழுப்பியுள்ளது.

மேற்கோள்கள்

புற இணைப்புகள் 

 

1886
மேற்கு வங்காளத்திலுள்ள மருத்துவக் கல்லூரிகள்
சகவாசம்

சகவாசம்  (Sahavasa) என்பது ஒரு சமசுகிருதச் சொல், இதன் பொருள் ஒன்றாக வசிப்பது அல்லது நெருங்கிய தோழமை என்பதாகும். இது ஒரு ஆன்மீக ஒதுங்கு நிலையையோ அல்லது ஒரு குரு அல்லது தலைமையால் நடத்தப்படும் ஒரு கூட்டத்தையும் குறிக்கலாம், இதனால் அவரது பக்தர்கள் அவரது உடனிருப்பை அனுபவிக்க முடியும். இது அவரது உயிருடன் இருக்கும் போது அவருடனிருந்து அளவளாவும் நோக்கத்துடனோ அல்லது அவரை நினைவுகூரும் வகையில் அவரது ஆதரவாளர்கள் சந்திக்கும் ஒரு கூட்டமோ ஆகும்.

மேலும் காண்க 

 ஆசிரமம்
 தரிசனம்

மேற்கோள்கள் 

இந்து மெய்யியல் கருத்துருக்கள்
இரானாவ் மக்களவைத் தொகுதி

இரானாவ் மக்களவைத் தொகுதி (மலாய்: Kawasan Persekutuan Ranau; ஆங்கிலம்: Ranau Federal Constituency; சீனம்: 兰瑙国会议席) என்பது மலேசியா, சபா மாநிலத்தின், மேற்கு கரை பிரிவு; சண்டக்கான் பிரிவு} ஆகிய பிரிவுகளில், இரானாவ் மாவட்டம்; பெலுரான் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P179) ஆகும்.

இரானாவ் மக்களவைத் தொகுதி 2003-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 2004-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

2004-ஆம் ஆண்டில் இருந்து இரானாவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

இரானாவ் மாவட்டம்

இரானாவ் மாவட்டம் என்பது சபா மாநிலம், மேற்கு கரை பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் இரானாவ் நகரம். சபா மாநிலம் முன்பு பிரித்தானிய வடக்கு போர்னியோ என்று அழைக்கப்பட்டது.

இரானாவ் நகரம்ம் கோத்தா கினபாலு மாநகரத்திற்கு கிழக்கே 108 கி.மீ. (67 மைல்); சண்டக்கான் நகரத்திற்கு மேற்கே 227 கி.மீ. (141 மைல்) தொலைவில் உள்ளது. இரானாவ் மாவட்டம் முற்றிலும் நிலத்தால் சூழப்பட்ட மாவட்டம் ஆகும்.

மேட்டு நில வேளாண்மை

இரானாவ் மாவட்டம் அதன் மலைப்பாங்கான புவியியல் அமைப்பிற்காகப் பெயர் பெற்றது. சபா மாநிலத்தில், இந்த மாவட்டம்தான் அதிகமான மலையகக் காய்கறிகளை உற்பத்தி செய்கிறது. 

கடல் மட்டத்தில் இருந்து 1,176 மீட்டர் உயரத்தில் இருப்பதால், சுற்றுலாத் துறையும்; மேட்டு நில வேளாண்மையும் முக்கிய தொழில்களாக உள்ளன. 2010-ஆம் ஆண்டுகளிலேயே, அதன் சுற்றுலாத் தலங்கள் அரை மில்லியன் சுற்றுலாப் பயணிகளை ஈர்த்துள்ளன.

இரானாவ் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 பியூபோர்ட் மாவட்டம் 
 பாப்பார் மாவட்டம் 
 மேற்கு கரை பிரிவு
 உட்பகுதி பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்

வெளி இணைப்புகள்

சபா நாடாளுமன்றத் தொகுதிகள்
அந்தகன்

அந்தகன் (Andhagan) என்பது தியாகராஜன் இயக்கத்தில் ஸ்டார் மூவிஸ் தயாரித்த 2024இல் தமிழ் மொழியில் வெளியான அதிரடித் திரைப்படமாகும். இப்படத்தில் சிம்ரன், பிரியா ஆனந்து, கார்த்திக், சமுத்திரக்கனி, ஊர்வசி, யோகி பாபு, கே. எஸ். ரவிக்குமார், வனிதா விஜயகுமார் மற்றும் மனோபாலா ஆகியோருடன் பிரசாந்த் முக்கியக் கதாபாத்திரத்தில் நடித்துள்ளார். இது 2018 ஆம் ஆண்டு இந்தி மொழியில் வெளியான அந்தாதூன் என்ற படத்தின் மறு ஆக்கம் ஆகும். பார்வையற்ற இசைக் கலைஞரை கதை பின்தொடர்கிறது. அவனே அறியாமல் ஒரு கொலையில் சிக்கிக் கொள்கிறான்.

கோவிட்-19 பெருந்தொற்று காரணமாக ஏற்பட்ட தயாரிப்பு தாமதங்களைத் தொடர்ந்து அந்தகன் 2024 ஆகத்து 9 அன்று திரையரங்குகளில் வெளியிடப்பட்டது. இந்தப் படம் பொதுவாக நேர்மறையான விமர்சனங்களையும் பார்வையாளர்களின் வரவேற்பையும் பெற்றது, சிலர் இது பிரசாந்தின் நீண்ட கால தாமதமான மறுபிரவேசம் என்று கூறினர்.

கதைச் சுருக்கம் 
புதுச்சேரியை சேர்ந்த கிருஷ்ணா ( பிரசாந்த் ) ஒரு வளர்ந்து வரும் பியானோ கலைஞர் ஆவார். அவர் தனது பியானோ திறன்களை மேம்படுத்துவதற்கான ஒரு பரிசோதனையாக தான் பார்வையற்றவராக இருப்பதாக நடிக்கிறார். இவரது திறமையைக் கண்ட கார்த்திக் தனது மனைவி சிமிக்கு ( சிம்ரன் ) கிருஷ்ணாவை அறிமுகப்படுத்த தனது வீட்டிற்கு அழைக்கிறார்.  

கார்த்திக்கின் வீட்டுக்கு வந்த கிருஷ்ணா கார்த்திக்கின் கொலையை பார்க்க நேரிடுகிறது. சிமியின் காதலனான மனோகர் ( சமுத்திரக்கனி ) குளியலறையில் ஒளிந்து கொண்டிருப்பதையும் கிருஷ்ணா காண்கிறார். இதனால் அவருக்கு அடுத்தடுத்து ஏற்படும் பிரச்சனை ஏற்படுகிறது.

நடிகர்கள்

இசை 
படத்திற்கு சந்தோஷ் நாராயணன் இசையமைத்துள்ளார். குக்கூ (2014) படத்தில் இவரது இசையால் ஈர்க்கப்பட்ட பின்னர் தியாகராஜன் இவரை இப்படத்திற்கு இசையமைப்பாளராகத் தேர்ந்தெடுத்தார். படத்தின் பாடல் உரிமையை சோனி மியூசிக் இந்தியா நிறுவனம் வாங்கியது.

மேற்கோள்கள்

வெளி இணைப்புகள்  
 

2024 தமிழ்த் திரைப்படங்கள்
கொலைகள் பற்றிய திரைப்படங்கள்
இந்தியத் தமிழ்த் திரைப்படங்கள்
சந்தோஷ் நாராயணன் இசையமைத்த திரைப்படங்கள்
பிரசாந்த் நடித்த திரைப்படங்கள்
சிம்ரன் நடித்த திரைப்படங்கள்
சமுத்திரக்கனி நடித்த திரைப்படங்கள்
யோகி பாபு நடித்த திரைப்படங்கள்
கார்த்திக் நடித்த திரைப்படங்கள்
மனோபாலா நடித்த திரைப்படங்கள்
சபா ஐக்கிய மக்கள் கட்சி

சபா ஐக்கிய மக்கள் கட்சி (ஆங்கிலம்: United Sabah People's Party; மலாய்: Parti Bersatu Rakyat Sabah) (PBRS) என்பது மலேசியாவின் சபா மாநிலத்தில் செயல்பாட்டில் உள்ள ஒரு சிறுபான்மை அரசியல் கட்சியாகும். தற்போது சபா ஐக்கிய மக்கள் கட்சி அதன் தலைவர் ஆர்தர் ஜோசப் குருப் (Arthur Joseph Kurup) தலைமையில் உள்ளது. 

இதற்கு முன்னர் 1994 முதல் 2023 வரை, இந்தக் கட்சி அதன் நிறுவனர் மற்றும் அதன் முதல் தலைவரான ஜோசப் குருப் (Joseph Kurup) என்பவரால் வழிநடத்தப்பட்டது. இந்தக் கட்சி அதிகாரப்பூர்வமாக 1994 முதல் பாரிசான் நேசனல் (BN) கூட்டணியின் ஓர் அங்கமாக உள்ளது. 2018 முதல் 2020 வரையிலான ஒரு குறுகிய காலத்திற்கு பாரிசான் நேசனல் கூட்டணியில் இருந்து விலகி இருந்தது.

பொது

11 மார்ச் 1994 அன்று, ஐக்கிய சபா கட்சியின் (United Sabah Party (PBS) உறுப்பினர்கள் சிலரைக் கொண்டு ஜோசப் குருப் என்பவரால் சபா ஐக்கிய மக்கள் கட்சி உருவாக்கப்பட்டது. 10 சூன் 1994 அன்று, ஆளும் பாரிசான் நேசனல் கூட்டணியில் அங்கம் வகிக்கும் கட்சிகளில் ஒன்றாக இந்தக் கட்சி ஏற்றுக்கொள்ளப்பட்டது.

2018 மலேசிய பொதுத் தேர்தலில் பாரிசான் நேசனல் கூட்டணி வீழ்ச்சி அடைந்ததைத் தொடர்ந்து, அந்தக் கூட்டணியில் இருந்து சபா ஐக்கிய மக்கள் கட்சி வெளியேற முடிவு செய்வதாக அக்கட்சியின் தலைவர் ஜோசப் குருப் கூறினார். பின்னர், புதிய ஆளும் பாக்காத்தான் அரப்பான் (PH) கூட்டணியில் சேர விண்ணப்பித்தது. இருப்பினும் அந்த விண்ணப்பம் பின்னர் புறக்கணிக்கப்பட்டது.

மலேசிய அரசியல் நெருக்கடி 2020-2022

மார்ச் 2020-இல் ஏற்பட்ட, மலேசிய அரசியல் நெருக்கடி 2020-2022யின் காரணமாக மலேசியாவின் ஆளும் கட்சியாக இருந்த பாக்காத்தான் அரப்பான் கூட்டணி வீழ்ச்சி அடைந்தது. அதைத் தொடர்ந்து, பாரிசான் நேசனல் கூட்டணியில் இந்த சபா ஐக்கிய மக்கள் கட்சி மீண்டும் இணைந்து கொண்டது. அப்போது இருந்து இந்தக் கட்சி பாரிசான் நேசனல் கூட்டணியில் ஓர் உறுப்புக் கட்சியாக இயங்கி வருகிறது.

மலேசிய மக்களவை

மலேசிய மக்களவையில் இந்தக் கட்சிக்கு ஓர் இடம் மட்டுமே உள்ளது.

மேலும் காண்க

 சபா அமைச்சரவை
 சபா மாநில சட்டமன்றம்
 18-அம்ச உடன்படிக்கை
 மலேசிய அவசரகால அறிவிப்பு 2021
 மலேசிய அரசியல் நெருக்கடி 2020-2022

மேற்கோள்கள்

வெளி இணைப்புகள்
Facebook PBRS
Blog PBRS

மலேசிய அரசியல் கட்சிகள்
பாரதீய ஜவான் கிசான் கட்சி

பாரதிய ஜவான் கிசான் கட்சி (Bharatheeya Jawan Kisan Party) என்பது முன்னாள் படை வீரர்கள் மற்றும் தேசிய படைவீரர் ஒருங்கிணைப்புக் குழு உறுப்பினர்களால் உருவாக்கப்பட்ட ஒரு இந்திய அரசியல் கட்சியாகும்.

மத்திய மற்றும் மாநில அரசுகளின் கொள்கைகளுக்கு எதிராக இக்கட்சி உருவாக்கப்பட்டது. தற்போதைய ஆட்சி அதிகாரத்தில் உள்ள கட்சிகள் மக்கள், விவசாயிகள் மற்றும் ஓய்வு பெற்ற பாதுகாப்பு பணியாளர்களின் நியாயமான கோரிக்கைகளை புறக்கணிக்கிறது என்று கூறுகிறது. கட்சியின் முதல் கூட்டம் 2020 ஜனவரி 1 அன்று கேரளா கண்ணூரில் நடைபெற்றது. இக்கட்சியின் தேசியத் தலைவராக ராமச்சந்திரன் பவிலேரி உள்ளார். சாக்கோ கரிம்பில் தேசிய செயலாளராகவும், தம்பன் கே. ஏ பொருளாளராகவும் உள்ளனர்.

மேற்கோள்கள் 

இந்திய அரசியல் கட்சிகள்
மருத்துவ உளவியல்

மருத்துவ உளவியல் (Medical psychology) என்பது மருத்துவ செயற்பாடுகளுக்கு உளவியல் கொள்கைகளைப் பயன்படுத்துவதாகும். சில சமயங்களில் உடலுக்கும் மனக் கோளாறுகளுக்கும் மருந்துகளைப் பயன்படுத்துவதை இது குறிக்கிறது. மனநல மருந்துகளையும் பிற மருந்துகளை பரிந்துரைக்க ஒரு மருத்துவ உளவியலாளர் உளநோய் மருந்தியலில் குறிப்பிட்ட தகுதியைப் பெற்றிருக்க வேண்டும்.

இவற்றையும் பார்க்க 
 உளநோய் மருத்துவம்
 மருத்துவச் சிகிச்சை உளவியல்

உசாத்துணை

வெளி இணைப்புகள் 
 https://web.archive.org/web/20100705104932/http://www.health-psych.org/MedPsych.cfm
 https://www.apadivisions.org/division-55  American Psychological Association – Division 55 – Society for Prescribing Psychology
http://nappp.org/  National Alliance of Professional Psychology Providers
http://www.amphome.org/ Academy of Medical Psychology
http://www.abbhp.org/  American Board of Behavioral Health Practice
http://www.nibhq.org/  National Institute For Behavioral Health Quality
 https://www.apadivisions.org/division-55/councils/training-council  Postdoctoral training programs in clinical psychopharmacology
https://www.apa.org/ed/graduate/specialize/clinical-psychopharmacology?_ga=2.105171523.1524242252.1640627274-422746752.1639255355 Specialty of clinical psychopharmacology
 https://www.asppb.net/page/PEPExam Psychopharmacology Examination for Psychologists (PEP)
 https://www.apadivisions.org/division-55/publications  Division 55 newsletter "The Tablet"
 http://www.medicalpsychology.nl  Department Medical Psychology Tilburg University The Netherlands

பயன்பாட்டு உளவியல்
ஆலோசனை உளவியல்

ஆலோசனை உளவியல் (Counseling psychology) என்பது ஓரு உளவியல் சிறப்பு ஆகும். இது தொழில்சார் ஆலோசனையை மையமாகக் கொண்டு தொடங்கியது. ஆனால் பின்னர் அதன் முக்கியத்துவத்தை 'சரிசெய்தல் ஆலோசனையாக' நகர்த்தியது. பின்னர் அனைத்து சாதாரண உளவியல் உளச்சிகிச்சைகளுக்குமாக விரிவடைந்தது. ஆலோசனை உளவியலுக்கு திருமணம், குடும்ப ஆலோசனை, மறுவாழ்வு ஆலோசனை, மருத்துவ மனநல ஆலோசனை, கல்வி ஆலோசனை போன்ற பல துணைப்பிரிவுகள் உள்ளன. ஒவ்வொரு அமைப்பிலும், அவை அனைத்தும் ஒரே வழிகாட்டுதல்களைப் பின்பற்ற வேண்டும்.

இவற்றையும் பார்க்க 
 மருத்துவச் சிகிச்சை உளவியல்

உசாத்துணை 

பயன்பாட்டு உளவியல்
13வது சினிமா எக்ஸ்பிரஸ் விருதுகள்

13வது சினிமா எக்ஸ்பிரஸ் விருதுகள் (13th Cinema Express Awards) என்பது 14 சூன் 1993 அன்று வழங்கப்பட்ட விருதுகளாகும். இந்த விருதுகள் சிறந்த தென்னிந்திய திரைப்படங்களுக்கு வழங்கப்படுவதாகும். இவை 1992 இல் வெளியான திரைப்படங்களுக்கு வழங்கபட்டன. விருதுகள் மார்ச் மாதம் அறிவிக்கப்பட்டன.

தமிழ்

தெலுங்கு

மலையாளம்

சாலிடேர் எக்சலென்சி விருதுகள் 
இந்த துறையில்  திரைப்பட தயாரிப்பாளரும், இயக்குநருமான  ஜி. வி. ஐயருக்கும், பின்னணிப் பாடகர் பி. சுசீலாவுக்கும், கலை இயக்குநர் ஆர். கிருஷ்ணமூர்த்திக்கும்,  படத்தொகுப்பு இரட்டையர்கள் பி. லெனின்- வி. டி. விஜயன் ஆகியோருக்கு வழங்கப்பட்டன.

மேற்கோள்கள் 

சினிமா எக்ஸ்பிரஸ் விருதுகள்
இராஜ்நந்த்கான் மக்களவைத் தொகுதி

இராஜ்நந்த்கான் மக்களவைத் தொகுதி (Rajnandgaon Lok Sabha constituency) என்பது இந்திய மாநிலமான சத்தீசுகரில் உள்ள ஒரு மக்களவை தொகுதி.

சட்டமன்றப் பிரிவுகள் 
இராஜ்நந்த்கான் மக்களவைத் தொகுதி மக்களவைத் தொகுதி பின்வரும் எட்டு சட்டமன்றத் தொகுதிகளை உள்ளடக்கியது.

நாடாளுமன்ற உறுப்பினர்கள் 

 ^ இடைத் தேர்தலைக் குறிக்கிறது

தேர்தல் முடிவுகள்

2024

2024

மேலும் காண்க 

 ராஜ்நந்தகான்
 மக்களவை தொகுதிகளின் பட்டியல்

மேற்கோள்கள் 

கவர்தா மாவட்டம்
ராஜ்நாந்துகாவ் மாவட்டம்
சத்தீசுகர் மக்களவைத் தொகுதிகள்
மச்சிவாரா போர்

மச்சிவாரா போர் அல்லது மாச்சிவாடா போர் (Battle of Machhiwarra) முகலாயப் பேரரசிற்கும் சூர் பேரரசிற்கும் இடையே  நடைபெற்றது.

பின்னணி 
இஸ்லாம் ஷா சூரி மரணத்திற்குப் பிறகு, சூர் பேரரசு ஒரு உள்நாட்டுப் போரில் ஈடுபட்டது, அங்கு அரியணைக்கான பல்வேறு போட்டியாளர்கள் மேலாதிக்கத்திற்காக ஒருவருக்கொருவர் போராடினர். நசிருதீன் உமாயூன் காபூலில் இருந்து ஒரு இராணுவத்தை அணிதிரட்டியபோது, சிக்கந்தர் சா சூரி இப்ராஹிம் சா சூரி எதிரான தனது போராட்டத்தில் ஈடுபட்டிருந்தார். இவர் 1555 பிப்ரவரியில் ரோடாசு கோட்டை மற்றும் லாகூர் ஆகிய இடங்களைக் கைப்பற்றினார். இவரது படைகளின் மற்றொரு பிரிவு தீபால்பூர் மற்றும் ஜலந்தரைக் கைப்பற்றியது. இவர்களின் படைப்பிரிவில் ஒன்று சிர்ஹிந்தை நோக்கி முன்னேறியது.

போர் 
சிக்கந்தர் அவர்களைத் தடுக்க நசீப் கான் மற்றும் டார்டார் கான் ஆகியோரின் கீழ் 30,000 பேரைக் கொண்ட படையை அனுப்பினார், ஆனால் அவர்கள் மாச்சிவாடாவில் முகலாய இராணுவத்தால் தோற்கடிக்கப்பட்டனர், இது முகலாயர்களால் ஆக்கிரமிக்கப்பட்ட சிர்ஹிந்துக்கு வழியைத் திறந்தது.

பின் விளைவு 
உமாயூன் சுர் நிலங்களில் தனது படையெடுப்பைத் தொடர்ந்தார், அதைத் தொடர்ந்து சிர்ஹிந்த் போரில் வெற்றி பெற்றதால் உமாயூன் முகலாயப் பேரரசை மீண்டும் நிறுவ முடிந்தது.

மேற்கோள்கள் 

Coordinates on Wikidata
வரலாறு - குறுங்கட்டுரை
போர்கள்
அக்பர்பூர் மக்களவைத் தொகுதி

அக்பர்பூர் மக்களவைத் தொகுதி (Akbarpur Lok Sabha constituency) என்பது வட இந்தியாவில் உத்தரப் பிரதேச மாநிலத்தில் உள்ள 80 மக்களவைத் தொகுதிகளில் ஒன்றாகும். 2002ஆம் ஆண்டில் அமைக்கப்பட்ட இந்திய எல்லை நிர்ணய ஆணையத்தின் பரிந்துரைகளின் அடிப்படையில் நாடாளுமன்றத் தொகுதிகளின் எல்லை நிர்ணயம் செயல்படுத்தப்பட்டதன் ஒரு பகுதியாக இந்த தொகுதி 2008ஆம் ஆண்டில் நடைமுறைக்கு வந்தது.

சட்டசபை பிரிவுகள் 

இந்த சட்டப்பேரவைத் தொகுதிகள் முன்பு முந்தைய பில்கார் மற்றும் கட்டம்பூர் (ப.இ.) நாடாளுமன்றத் தொகுதிகளில் இருந்தன.

நாடாளுமன்ற உறுப்பினர்கள்

தேர்தல் முடிவுகள்

2024 பொதுத் தேர்தல்

2019

2014

2009

மேலும் காண்க 
 கான்பூர் தேஹத் மாவட்டம்
 மக்களவை தொகுதிகளின் பட்டியல்

மேற்கோள்கள்

வெளி இணைப்புகள் 
 அக்பர்பூர் மக்களவைத் தேர்தல் முடிவுகள்
உத்தரப் பிரதேச மக்களவைத் தொகுதிகள்
இலித்தியம் அறுபுளோரோசிடாணேட்டு

இலித்தியம் அறுபுளோரோசிடாணேட்டு (Lithium hexafluorostannate) என்பது Li2SnF6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

தயாரிப்பு
அம்மோனியம் அறுகுளோரோசிடாணேட்டு, இலித்தியம் கார்பனேட்டு மற்றும் புளோரின் வாயு ஆகியவற்றை 400 பாகை செல்சியசு வெப்பநிலையில் வினைபுரியச் செய்து அல்லது ஐதரோபுளோரிக் அமிலத்துடன் இலித்தியம் சிடானேட்டை வினைபுரியச் செய்து இலித்தியம் அறுபுளோரோசிடாணேட்டு சேர்மத்தைத் தயாரிக்கலாம்.

பண்புகள்
இலித்தியம் அறுபுளோரோசிடாணேட்டு ஒற்றைச்சரிவச்சுப் படிக அமைப்பில் வெள்ளை நிறப் படிகங்களை உருவாக்குகிறது.

ஓர் இருநீரேற்றாகவும் இலித்தியம் அறுபுளோரோசிடாணேட்டு உருவாகிறது.

மேற்கோள்கள் 

இலித்தியம் சேர்மங்கள்
புளோரோ அணைவுச் சேர்மங்கள்
சிடானேட்டுகள்
புளோரோ மெட்டலேட்டுகள்
அறுபுளோரைடுகள்
கெனிங்காவ் மக்களவைத் தொகுதி

கெனிங்காவ் மக்களவைத் தொகுதி (மலாய்: Kawasan Persekutuan Keningau; ஆங்கிலம்: Keningau Federal Constituency; சீனம்: 根地咬联邦选区) என்பது மலேசியா, சபா, உட்பகுதி பிரிவு; கெனிங்காவ் மாவட்டம், தம்புனான் மாவட்டம் ஆகிய மாவட்டங்களில் அமைந்துள்ள ஒரு மக்களவைத் தொகுதி (P180) ஆகும்.

கெனிங்காவ் மக்களவைத் தொகுதி 1974-ஆம் ஆண்டில் உருவாக்கப்பட்டது. இந்தத் தொகுதியில், முதன்முதலாக 1974-ஆம் ஆண்டில் மக்களவைப் பொதுத் தேர்தல் நடைபெற்றது. இறுதியாக, 2022-ஆம் ஆண்டில் நடைபெற்றது. 

1974-ஆம் ஆண்டில் இருந்து கெனிங்காவ் மக்களவைத் தொகுதி, மலேசிய நாடாளுமன்றத்தின், மலேசிய மக்களவையில் பிரதிநிதிக்கப் படுகிறது.

கெனிங்காவ் மாவட்டம்

கெனிங்காவ் மாவட்டம் என்பது சபா மாநிலம், உட்பகுதி பிரிவில் உள்ள ஒரு மாவட்டம் ஆகும். இந்த மாவட்டத்தின் தலைநகரம் கெனிங்காவ் நகரம். கெனிங்காவு மாவட்டம் 3,533 சதுர கி.மீ. பரப்பளவைக் கொண்டது. இதன் மேற்கில் குரோக்கர் தேசியப் பூங்கா; மற்றும் தென் கிழக்கில் துருஸ்மாடி மலையும் (Mount Trus Madi) எல்லைகளாக உள்ளன.

சபா மாநிலத்தின் உட்பகுதி பிரிவு, மாநிலத்தின் தென்மேற்கு பகுதியில்  அமைந்து உள்ளது. சபா மாநிலத்தின் பரப்பளவில் 24.9%; அதாவது 18,298 சதுர கி.மீ.; சபாவின் மொத்த மக்கள் தொகையில் ஏறக்குறைய 14.7% கொண்டு உள்ளது. உட்பகுதி பிரிவில் உள்ள மிகப் பெரிய நகரம் கெனிங்காவ்.

கெனிங்காவ் நகரம்

கெனிங்காவ் நகரம் என்பது சபா மாநிலத்தின் ஐந்தாவது பெரிய நகரம் ஆகும். மாநிலத் தலைநகர் கோத்தா கினபாலுவில் இருந்து 180 கி.மீ. தொலைவில் அமைந்து இருந்தாலும்; தம்புனான், தெனோம் ஆகிய இரு பெரும் நகரங்களுக்கும் இடையில் இந்த நகரம் அமைந்து உள்ளது. 

கெனிங்காவ் நகரத்தில் முக்கியமாக கடசான், மூருட், சீனர்கள், பஜாவ் மக்கள் வசிக்கின்றனர். செம்பனைத் தோட்டங்களில் கணிசமான அளவிற்கு இந்தோனேசிய மக்கள் பணிபுரிகின்றனர். ஒரு காலத்தில் இலவங்கப்பட்டை மற்றும் வெப்பமண்டல மரங்களுக்கு பெயர் பெற்ற இடமாக விளங்கியது.

கெனிங்காவ் மக்களவைத் தொகுதி

தேர்தல் முடிவுகள்

மேற்கோள்கள்

மேலும் காண்க 
 கெனிங்காவ் மாவட்டம் 
 தம்புனான் மாவட்டம் 
 உட்பகுதி பிரிவு
 மலேசிய அரசியல் கட்சிகள்
 மலேசியத் தேர்தல் தொகுதிகள்
 சரவாக் மக்கள் சீர்திருத்தக் கட்சி

வெளி இணைப்புகள்

சபா நாடாளுமன்றத் தொகுதிகள்